**ՀԻՄՆԱՎՈՐՈՒՄ**

**«ՍՈՒՍԱՆՆԱ ԱԼԵՔՍԱՆՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՀՈՂԱՄԱՍՆ ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԻ ՀԵՏ ՓՈԽԱՆԱԿԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 71-րդ հոդվածի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2001 թվականի ապրիլի 12-ի N 286 որոշմամբ հաստատված կարգի 29-36-րդ կետերի պահանջներին համապատասխան։

 Աբովյան համայնքի ղեկավարին է դիմել Սուսաննա Ալեքսանյանը իրեն սեփականության իրավունքով պատկանող (հիմք` 2025 թվականի հունվարի 03-ի N 0301202-07-0059 վկայական) համայնք Աբովյան գյուղ Վերին Պտղնի 4-րդ փողոցի թիվ 2/1 հասցեում գտնվող 545.3 քառակուսի մետր մակերեսով բնակելի կառուցապատման հողամասը համայնքային սեփականություն հանդիսացող հողամասի հետ փոխանակելու համար։ Դիմումատուի փոխանակվող հողամասի միջով ըստ «ՀԷՑ» ՓԲԸ-ի 2025 թվականի հունվարի 16-ի պարզաբանման` անցնում է շահագործվող հոսանքագծեր ։ Առաջացել է հողի օգտագործման անարդյունավետություն, սեփականատերը չի կարողանում այն օգտագործել ըստ նշանակության։

 Հաշվի առնելով վերը նշված հանգամանքը, առաջարկվում է այն փոխանակել Աբովյան համայնքի սեփականություն հանդիսացող (հիմք՝ 2024 թվականի փետրվարի 19-ի N 30072024-07-0065 վկայական) Աբովյան քաղաքի Հատիսի փողոցի թիվ 148/7 հասցեում գտնվող 665.1 քառակուսի մետր մակերեսով բնակելի կառուցապատման հողամասի հետ: Առկա է նաև «ՏԻԳՐԻՍ» ՍՊԸ կողմից 21.05.2025թ. շուկայական արժեքի գնահատման վերաբերյալ մասնագիտական եզրակացությունները, ըստ որոնց փոխանակման առաջարկվող հողամասը գնահատվում է 15 300 000 դրամ, իսկ համայնքային հողամասի շուկայական արժեքը գնահատվում է 15 200 000 դրամ ։ Սուսաննա Ալեքսանյանը համայնքի հանդեպ ֆինանսական պահանջներ չունի։

 «Սուսաննա Ալեքսանյանին սեփականության իրավունքով պատկանող հողամասն Աբովյան համայնքի սեփականություն հանդիսացող հողամասի հետ փոխանակելուն համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**